CELEX: 62022TN0075
Language: ga
Date: 2022-02-11 00:00:00
Title: Cás T-75/22: Caingean arna tabhairt an 11 Feabhra 2022 – Prigozhin v an Chomhairle

4.4.2022   
            
            
               GA
            
            
               Iris Oifigiúil an Aontais Eorpaigh
            
            
               C 148/28
            
         
      Caingean arna tabhairt an 11 Feabhra 2022 – Prigozhin v an Chomhairle
      (Cás T-75/22)
      (2022/C 148/47)
      Teanga an cháis: an Fhraincis
      
         Páirtithe
      
      
         Iarratasóir: Yevgeniy Viktorovich Prigozhin (Cathair Pheadair, an Rúis) (ionadaí: M. Cessieux, dlíodóir)
      
         Cosantóir: Comhairle an Aontais Eorpaigh
      
         An t-ordú atá á lorg
      
      Iarrann an t-iarratasóir ar an gCúirt Ghinearálta:
      
                  —
               
               
                  a dhearbhú go bhfuil caingean Yevgeniy Viktorovich Prigozhin inghlactha agus
               
            chomh fada agus a bhaineann leis an iarratasóir,
      
                  —
               
               
                  Cinneadh (CBES) 2021/2197 ón gComhairle an 13 Nollaig 2021, lena leasaítear Cinneadh (CBES) 2020/1999 maidir le bearta sriantacha in aghaidh sáruithe agus mí-úsáidí tromchúiseacha ar chearta an duine a neamhniú;
               
            
                  —
               
               
                  Rialachán Cur Chun Feidhme (AE) 2021/2195 ón gComhairle an 13 Nollaig 2021 [maidir le cur chun feidhme] Rialachán (AE) 2020/1998 maidir le bearta sriantacha in aghaidh sáruithe agus mí-úsáidí tromchúiseacha ar chearta an duine a neamhniú;
                  sa mhéid is go n-ainmníonn an dá chinneadh seo é mar airgeadaí ghrúpa Wagner;
               
            
                  —
               
               
                  a rialú agus a dhearbhú, ar aon nós, nach mór ainm Yevgeniy Viktorovich Prigozhin a bhaint gan mhoill de na gníomhartha a chonspóidtear;
               
            
                  —
               
               
                  a ordú do Chomhairle an Aontais Eorpaigh na costais a íoc de bhun Airteagail 87 agus 91 de Rialacha Nós Imeachta na Cúirte Ginearálta.
               
            
         Saincheisteanna dlí agus príomhargóintí
      
      Mar thaca leis an gcaingean, ardaíonn an t-iarratasóir ceithre shaincheist dlí.
      
                  1.
               
               
                  An chéad saincheist dlí lena maítear sárú ar an oibleagáid cúiseanna a lua: Áitíonn an t-iarratasóir gur mhainnigh an Chomhairle an oibleagáid cúiseanna a lua maidir leis na gníomhartha a chonspóidtear a chomhlíonadh ós rud é nár luaigh sí aon eilimint shonrach lena dtugtar údar maith le hainm an iarratasóra a lua i gcorp na gcinntí a chonspóidtear.
               
            
                  2.
               
               
                  An dara saincheist dlí lena maítear go bhfuil mí-úsáid cumhachtaí ann. Áitíonn an t-iarratasóir, maidir leis sin, nárbh fhéidir leis an gComhairle, in éagmais eilimintí lena dtugtar údar maith lena chur síos mar “airgeadaí ghrúpa Wagner”, ach é a ainmniú go hindíreach sna cúiseanna le grúpa Wagner a liostú agus, dá bhrí sin, an cuspóir arna shaothrú ag an mbeart i dtosach báire a shaobhadh.
               
            
                  3.
               
               
                  An tríú saincheist dlí lena maítear go bhfuil earráid fhollasach measúnaithe ann. Áitíonn an t-iarratasóir nach é airgeadaí Wagner Group é agus nach bhfuil aon nasc idir é féin agus an t-eintiteas sin.
               
            
                  4.
               
               
                  An ceathrú saincheist dlí lena maítear sárú ar chearta bunúsacha. Maíonn an t-iarratasóir gur sháraigh an Chomhairle Airteagail 10, 6 agus 13 den Choinbhinsiún Eorpach um Chearta an Duine trína ainm a chur i gcorp an ráitis ar na cúiseanna le Wagner Group a liostú.